طريق الكباش

طريق الكباش بالفرنسيه The King’s Festivities Road و بالانجليزيه: Allée des sphinx هوا طريق عمره 3500 سنه طوله 2.7 كيلومتر و عرضه حوالى 250 قدم, و هو بيربط بين معبد الكرنك ومعبد الاقصر, و اكتشف فى مدينة طيبه القديمه, و بتصطف تماثيل ابو الهول والتماثيل براس الكبش على الجانبين. التاريخ ابتدا بناء طريق الكباش ايام عصر الدوله الحديثه و اكتمل فى عهد حاكم الاسره التلاتين نختنبو الاول (380-362 قبل الميلاد), لكن الطريق اتدفن تحت طبقات من الرمال على مر القرون. اتلقى اول اثر للطريق فى سنه 1949 لما اكتشف عالم الآثار المصرى زكريا غنيم تمن تماثيل جنب معبد الاقصر, مع اكتشاف 17 تمثال من 1958 الى 1961 و 55 تم اكتشافها من 1961 الى 1964 - كل داه فى محيط 250 مترا. من سنة 1984 الى سنه 2000, تم تحديد مسار الممشى بالكامل اخيرا, تاركا للحفارات للكشف عن الطريق, لكن الامر كان صعبا حيث ترتب عليه عمليات هدم لافساح المجال للطريق. مشروع تطوير طريق الكباش بدا فى 2007 و اتوقف فى 2011, و اتكمل الشغل فى 2017 لحد سنه 2021. الوصف بيتكون طريق الكباش من رصيف حجرى فى النف بطول الطريق بعلى جانبيه قرابه 1300 تمثال على اشكال كبش كامل و راس كبش على جسم اسد و راس انسان على جسم اسد. بيربط طريق الكباش بين اهم المعالم الاثريه فى الاقصر و اتنحتت تماثيله من الحجر الرملى و بيمتد الطريق من معبد الكرنك لمعبد الاقصر بطول 2700 متر. بيعرف طريق الكباش بانه طريق مواكب الآلهه و بيرجع لعصر الاسره التمنتاشر من الدوله المصريه القديمه فى عهد الملكه حتشبسوت للاحتفال بعيد الابت قبل ما يندثر الطريق تحت الارض بمرور القرون وتعاقب الازمنه. التماثيل الاصليه البالغ عددها 1057 فى الطريق, وهى مقسمه الى ثلاثه اشكال: الشكل الاول جسم اسد براس كبش اقيم على مساحه 1000 قدم تقريبا بين معبد الكرنك ومنطقه موت فى عهد حاكم المملكه الحديثه توت عنخ آمون. الشكل التانى هو تمثال كبش كامل, بنى فى منطقه نائيه فى عهد الاسره التامنه عشر امينوحوتب التالت قبل نقله لاحقا الى مجمع الكرنك. الشكل التالت, اللى يضم اكبر جزء من التماثيل هو تمثال ابو الهول (جسد اسد وراس انسان), وتمتد التماثيل على مسافه ميل الى معبد الاقصر. لينكات برانيه طريق الكباش – صور وتسجيلات صوتيه و مرئيه على ويكيميديا كومونز مصادر لم يتم العثور على روابط لمواقع التواصل الاجتماعي.